शिविर में 400 रोगियों का किया उपचार
भिवानी | जामपुरसेवा समिति के तत्वावधान में कृष्णा कॉॅलोनी स्थित डाॅ. विद्या सागर चैरिटेबल अस्पताल में रविवार को शिविर लगाकर सामान्य स्वास्थ्य, हृदय रोग, शिशु रोग एवं दांतों की जांच की। शिविर के उद्घाटन समारोह में बोलते हुए कार्यक्रम के मुख्यातिथि पीके अरोड़ा ने कहा कि मानव सेवा से बड़ी कोई सेवा नहीं है। अस्पताल के महासचिव गोपाल कृष्ण पोपली एवं प्रबंधक विनोद मिर्ग ने अस्पताल द्वारा चलाए जा रहे विभिन्न प्रकल्पों तथा कार्यों की जानकारी दी। इस अवसर पर विजय दीवान, वीर सेहरा, महेश रखेजा, बलदेव टूटेजा, एडवोकेट राकेश कटारिया, पार्षद मुकेश रहेजा, दर्शन मिढ़ा समेत अनेक नागरिक उपस्थित थे। शिविर में डाॅ. मनोज वर्मा, डाॅ. अंकित खत्री, डाॅ. किरण वर्मा, डाॅ. जितेंद्र चौधरी डाॅ. कामना सांगवान आदि ने 400 मरीजों की स्वास्थ्य जांच की।
hin_Deva hin_Deva